# Aikavyöhyke

### Wikipedia

Maailmankartta aikavyöhykkein

Aikavyöhykkeet ovat maapallolla olevia keskimäärin 15 pituusastetta leveitä kuvitteellisia vyöhykkeitä, joita on kaiken kaikkiaan 24 kappaletta. Aikavyöhykkeen sisällä noudatetaan samaa kellonaikaa. Aikaero vierekkäisten aikavyöhykkeiden välillä on tasan yksi tunti siten että itään päin mentäessä aika kasvaa.

Aikavyöhykkeet määritellään suhteellisina nollameridiaaniin, joka kulkee Greenwichin kuninkaallisen observatorion läpi Lontoossa, Iso-Britanniassa. Tästä aikavyöhykkeestä käytetään tunnusta UTC (Coordinated Universal Time). Esimerkiksi Suomi on talviaikaan kaksi tuntia nollameridiaanin aikaa edellä, joten Suomen aikavyöhyke on silloin UTC+2 (tätä aikavyöhykettä kutsutaan myös nimellä EET eli Eastern European Time).

## [muokkaa] Kesäaika

  Pääartikkeli: Kesäaika

Kesäaika (daylight saving time DST) tarkoittaa kellonajan muuttamista siten, että auringon valoisuus osuu paremmin päiväsaikaan. Tämä tehdään niin, että tiettynä päivänä keväällä kelloja siirretään tunnilla eteenpäin, ja vastaavasti tiettynä päivänä syksyllä taaksepäin. Talvella noudatetaan normaaliaikaa, kesäaika on siis poikkeama siitä.

### [muokkaa] Kesäaika Euroopan unionissa

Euroopan unionin jäsenmaat, mukaan lukien Suomi, siirtyvät kesäaikaan maaliskuun viimeisenä sunnuntaina ja poistuvat kesäajasta lokakuun viimeisenä sunnuntaina. Kesäajan aikaan Suomi on kolme tuntia UTC-aikaa edellä, sillä UTC-aika ei siirry kesäaikaan ollenkaan.

### [muokkaa] Kesäaika Yhdysvalloissa

Valtaosa Yhdysvaltojen osavaltioista siirtyy kesäaikaan huhtikuun ensimmäisenä sunnuntaina ja palaa normaaliaikaan lokakuun viimeisenä sunnuntaina.

## [muokkaa] UTC

UTC-aika (Coordinated Universal Time), joka on maailmanlaajuinen atomikellojen avulla laskettu standardiaika (kts. aikajärjestelmä), otettiin käyttöön 1. tammikuuta 1972, jolloin se korvasi aikaisemmin käytetyn GMT-ajan.

## [muokkaa] Pääaikavyöhykkeet maapallolla

UTC-ero | Selitys
--- | ---
UTC-12 | Kansainvälinen päivämääräraja
UTC-11 | Midwaysaaret, Samoa
UTC-10 | Havaiji, Ranskan Polynesia
UTC-9 | Alaska
UTC-8 | PST, Tyynenmeren normaaliaika Yhdysvalloissa ja Kanadassa
UTC-7 | Kalliovuorten normaaliaika Yhdysvalloissa ja Kanadassa
UTC-6 | CST, Keskinen normaaliaika (tai MDT eli Kalliovuorten kesäaika) Yhdysvalloissa ja Kanadassa
UTC-5 | EST, Itäinen normaaliaika Yhdysvalloissa ja Kanadassa
UTC-4 | AST, Atlantin normaaliaika
UTC-3 | (UDT; Atlannin kesäaika), Brasilia, Grönlanti
UTC-2 |
UTC-1 | Kap Verde
UTC | Dublin, Edinburgh, Lontoo, Lissabon
UTC+1 | (BST eli Britannian kesäaika tai CET eli Keski-Euroopan normaaliaika) Amsterdam, Berliini, Rooma, Tukholma
UTC+2 | (EET eli Itä-Euroopan normaaliaika) Ateena, Istanbul, Helsinki, Tallinna, Kairo, Jerusalem
UTC+3 | (EEST eli Itä-Euroopan kesäaika) Moskova, Pietari
UTC+4 | Abu Dhabi, Samara
UTC+5 | Islamabad, Perm
UTC+6 | Novosibirsk
UTC+7 | (CXT eli Joulusaarten normaaliaika) Bangkok, Hanoi, Jakarta
UTC+8 | Kuala Lumpur, Singapore, Peking, Hongkong
UTC+9 | Osaka, Tokio, Soul
UTC+10 | Melbourne, Sydney, Vladivostok
UTC+11 | Salomonsaaret
UTC+12 | Auckland, Wellington, Fidži (Tällä aikavyöhykkeellä on sama aika kuin vyöhykkeellä UTC-12, mutta päivämäärä on yhtä päivää edellä.)

Haettu osoitteesta http://fi.wikipedia.org../../../a/i/k/Aikavy%C3%B6hyke.html

Luokka: Aika

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- العربية
- Aragonés
- Asturianu
- Bahasa Indonesia
- Bahasa Melayu
- Bân-lâm-gú
- Беларуская
- Bosanski
- Български
- Català
- Česky
- Dansk
- Deutsch
- Eesti
- Ελληνικά
- English
- Español
- Esperanto
- Français
- Frysk
- Galego
- 한국어
- Hrvatski
- Interlingua
- Íslenska
- Italiano
- עברית
- ქართული
- Kurdî / كوردي
- Latviešu
- Lietuvių
- Limburgs
- Magyar
- Македонски
- Nederlands
- 日本語
- Norsk (bokmål)
- Norsk (nynorsk)
- Plattdüütsch
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Svenska
- தமிழ்
- ไทย
- Tiếng Việt
- Türkçe
- Українська
- 粵語
- 中文